Коми Республикаса Юралысь Вячеслав Гайзер пуктiс дзоридзьяс Россияса Герой Александр Алексеевлöн памятник дорö

«Миян мог – тöдны да пыдди пуктыны Александр Алексеевлысь нимсö. Стöч татшöм геройяслöн примеръяс вылын миян том йöзлы колö велöдчыны повтöмлунö», – висьталiс Вячеслав Гайзер Россияса Герой А.Алексеевлы сиöм митинг вылын.

«Миян мог – тöдны да пыдди пуктыны Александр Алексеевлысь нимсö. Стöч татшöм геройяслöн примеръяс вылын миян том йöзлы колö велöдчыны повтöмлунö. Александр Иванович ним кузя лöсьöдöма мемориальнöй пöв да памятник, челядьлы да томуловлы уджалö республиканскöй военно-полевöй лагер, нуöдöны сылöн паметьлы сиöм спорт чемпионатъяс. Таво Коми Республикалы 90 во тыригкежлö Сыктывкарын «Шогалысь воин» памятник дорын лоö лöсьöдöма барельефъяс Россияса куим Геройлы, шöр местасö лоö сетöма Александр Иванович Алексеевлы», – висьталiс Вячеслав Гайзер Россияса Герой А.Алексеевлы сиöм митинг вылын.

Сiдзжö республикаса Юралысь аддзысьлiс Россияса Геройлöн дöва Елена Алексеевакöд.

«Талун стöч 15 во сiйö лунсяньыс, кор геройöн пöгибнитiс Тiян верöсныд, пöгибнитiс боевöй пост вылын, ассьыс воинскöй мог олöмö пöртiгöн да ассьыс ёртъяссö мездiгöн. Унатор нин вöчöма сы могысь, медым нэм кежлö кольны сы йылысь паметьсö, да ме, кыдзи республикаса Юралысь, эскöда, мый тайö уджсö кутам нуöдны водзö», – пасйис В.Гайзер.

Ассяньыс Елена Алексеева аттьöалiс Вячеслав Гайзерöс тöждысьöмысь да отсасьöмысь.